ಚಾಮರಾಜನಗರ: ಹಬ್ಬದ ಬಳಿಕ ಕುಸಿದ ಹೂವಿನ ಧಾರಣೆ ಚಾಮರಾಜನಗರ: ವರಮಹಾಲಕ್ಷ್ಮೀ ಸಮಯದಲ್ಲಿ ಏರಿಕೆಯಾಗಿದ್ದ ಹೂವುಗಳ ಬೆಲೆ ಈಗ ಕುಸಿದಿದೆ. ಕೆಲವು ತರಕಾರಿ, ಹಣ್ಣುಗಳ ಬೆಲೆಯಲ್ಲಿ ಏರಿಳಿತ ಕಂಡು ಬಂದಿದೆ. ಮಾಂಸದ ಮಾರುಕಟ್ಟೆಯಲ್ಲಿ ಚಿಕನ್ ಬೆಲೆ ಕೊಂಚ ಇಳಿದಿದೆ. ತರಕಾರಿಗಳ ಪೈಕಿ ಟೊಮೆಟೊ, ಬೀನ್ಸ್ಗಳ ಬೆಲೆ ಕೆಜಿಗೆ 5 ಕಡಿಮೆಯಾಗಿದೆ. ಹಾಪ್ಕಾಮ್ಸ್ನಲ್ಲಿ ಕಳೆದ ವಾರ 20ರಷ್ಟಿದ್ದ ಟೊಮೆಟೊ ಈ ವಾರ 15 ಇತ್ತು. 3040ರಷ್ಟಿದ್ದ ಬೀನ್ಸ್ ಬೆಲೆ 2530ಕ್ಕೆ ಕುಸಿದಿದೆ. ಇತರ ತರಕಾರಿಗಳ ಬೆಲೆಯಲ್ಲಿ ವ್ಯತ್ಯಾಸವಾಗಿಲ್ಲ. ಹಣ್ಣುಗಳ ಪೈಕಿ ಸೇಬು ಇನ್ನಷ್ಟು ದುಬಾರಿಯಾಗಿದೆ. ಹಾಪ್ಕಾಮ್ಸ್ನಲ್ಲಿ ಕೆಜಿಗೆ 200ರವರೆಗೆ ಬೆಲೆ ಇದೆ. ಕಳೆದ ವಾರ 160ರಿಂದ 180 ಇತ್ತು. ಉಳಿದ ಹಣ್ಣುಗಳ ಬೆಲೆಯಲ್ಲಿ ವ್ಯತ್ಯಾಸವಾಗಿಲ್ಲ. ಹೂವುಗಳ ಪೈಕಿ ಕನಕಾಂಬರ ಬಿಟ್ಟು ಉಳಿದ ಎಲ್ಲ ಹೂವುಗಳ ಬೆಲೆ ಕುಸಿದಿದೆ. ಕಳೆದ ವಾರದ ಆರಂಭದಲ್ಲಿ 1000 ಇದ್ದ ಕೆಜಿ ಕನಕಾಂಬರದ ಬೆಲೆ ವರಮಹಾಲಕ್ಷ್ಮೀ ಹಬ್ಬದ ಸಂದರ್ಭದಲ್ಲಿ 2000ಕ್ಕೆ ಏರಿತ್ತು. ಮಲ್ಲಿಗೆ, ಸುಗಂಧ ರಾಜ ಎಲ್ಲವೂ ದುಬಾರಿಯಾಗಿದ್ದವು. ಹಬ್ಬ ಮುಗಿದ ಎರಡು ದಿನಗಳ ಬಳಿಕ ಹೂವಿಗೆ ಬೇಡಿಕೆ ಕುಸಿದಿದ್ದು, ಮತ್ತೆ ಮೊದಲಿನ ದರಕ್ಕೆ ಬಂದು ನಿಂತಿವೆ. ಬಿಡಿ ಹೂವಿನ ಮಾರುಕಟ್ಟೆಯಲ್ಲಿ ಸೋಮವಾರ ಕೆಜಿ ಕನಕಾಂಬರಕ್ಕೆ 1000, ಮಲ್ಲಿಗೆಗೆ 100120, ಕಾಕಡ 6080, ಸುಗಂಧ ರಾಜ ಹೂವಿಗೆ 6080 ಇತ್ತು. ಹಬ್ಬದ ಸಂದರ್ಭದಲ್ಲಿ ಬೇಡಿಕೆ ಹೆಚ್ಚಿರುವುದರಿಂದ ಸಹಜವಾಗಿ ದರವೂ ಹೆಚ್ಚಾಗಿತ್ತು. ಆ ಬಳಿಕ ಕಡಿಮೆಯಾಗಿದೆ ಎಂದು ಹೂವಿನ ವ್ಯಾಪಾರಿ ರವಿ ಅವರು ಪ್ರಜಾವಾಣಿಗೆ ತಿಳಿಸಿದರು. ಚಿಕನ್ ಕೊಂಚ ಅಗ್ಗ: ಮಾಂಸ ಮಾರುಕಟ್ಟೆಯಲ್ಲಿ ಮೊಟ್ಟೆಯ ಬೆಲೆ ಪ್ರತಿ ದಿನ ಏರಿತವಾಗುತ್ತಿದ್ದು, ಸೋಮವಾರ 100 ಮೊಟ್ಟೆಗೆ 373 ಬೆಲೆ ಇತ್ತು. ಕೆಲವು ದಿನಗಳಿಂದೀಚೆಗೆ ಬೇಡಿಕೆಗೆ ಅನುಸಾರವಾಗಿ ಪ್ರತಿ ದಿನ ಬೆಲೆ ನಿಗದಿಪಡಿಸಲಾಗುತ್ತಿದೆ. ಪ್ರತಿ ದಿನವೂ ಏರಿಳಿತ ಇರುತ್ತದೆ ಎಂದು ವ್ಯಾಪಾರಿ ನವೀನ್ ಅವರು ತಿಳಿಸಿದರು. ಕೆಲವು ದಿನಗಳಿಂದ ಚಿಕನ್ ಬೆಲೆ ಸ್ವಲ್ಪ ಕಡಿಮೆಯಾಗಿದೆ. ಚಿಲ್ಲರೆ ಮಾರುಕಟ್ಟೆಯಲ್ಲಿ ಕೆಜಿ ಚಿಕನ್ ಬೆಲೆ 140160ರವೆಗೆ ಇದೆ.